Ihastu Iittiin

Iitti on aktiivinen ja kehityshakuinen 6900 asukkaan maaseutukeskus Kouvolan ja Lahden välissä.



Iitin kunnan kaupunkitasoisena keskuksena toimii Kausala, johon valtaosa kaupoista ja muista palveluista on keskittynyt. Kausala sijaitsee Helsinki-Pietari-rautatien sekä Lahden ja Kouvolan välillä kulkevan valtatien nro 12 varrella. Helsinki-Vantaan lentoasema on noin tunnin ajomatkan päässä Kausalasta.



Iitti on perustettu vuonna 1539 kirkkopitäjäksi. Kunnan historialliselle keskuspaikalle, Iitin kirkonkylälle, on annettu Suomen kauneimman kylän arvonimi. Pääosa vuosittain kesäkuussa järjestettävien Iitin Musiikkijuhlien konserttipaikoista löytyy Iitin yli 130-vuotista markkinaperinnettä ylläpitävät joka kuukauden ensimmäisenä tiistaina ja kesäviikonloppuisin Kausalan torilla järjestettävät markkinat.



Iitille leimallisena piirteenä ovat kahvat kylät ja kylätoiminta. Iitin kylistä Vuolenkoski valittiin valtakunnan vuoden kyläksi vuonna 2014. Kylät ja kyläyhdistykset järjestävät runsaasti toimintaa ja tapahtumia joihin kesäasukkaiden matkailijoiden kannattaa ehdottomasti tutustua ja osallistua.



Iitille ja iittiläisille ominainen piirre on myös myönteinen suhtautuminen yrittäjyyteen ja yritystoimintaan. Tämä on edesauttanut monipuolisen ja kuntaan elinvoimaa tuovan yritysrakenteen syntymiseen ja sijoittumiseen Iittiin.



Kunnan elinvoimallisuuden edistämistä tukevat myös rakenteilla olevan KymRing-hanke[[1]](#footnote-1) ja valmisteilla oleva Kimolan kanava[[2]](#footnote-2). Kimolan kanava yhdistää vuonna 2019 Kymijoen vesistön Päijänteen-vesistöön luoden veneilylle ja matkailulle uusia mahdollisuuksia. KymiRing-hankkeen myötä kunnan alueelle rakentuu kansainväliset mitat täyttävä moottoriurheilu-, ajokoulutus- ja autoteollisuuden testauskeskus. Molemmat hankkeet avaavat uusia yrittämisen, teollisuuden ja matkailun mahdollisuuksia kuntaan ja alueelle.



Teollisen tuotannon ja kaupallisten palveluiden ohella matkailualan palvelut ovat hyvin edustettuna kunnassa. Iitin kaunis ja vesistörikas luonto tarjoavat erinomaiset puitteet matkailulle ja vapaa-ajan asumiselle. Iitissä on lähes 3000 asunnon edelleen kasvussa oleva loma-asuntokanta. Iitistä löytyy myös hyvä tarjonta vakituiseen asumiseen soveltuvista tonteista, jos vaikka Iittiin ihastuttuanne haluaisitte tänne jäädä.



Lisätietoja: <https://www.iitti.fi/>

Palvelupiste: <https://www.iitti.fi/palvelupiste-monitori>

 

Perustettu vuonna 1870

(Iitin kirkonpitäjä vuonna 1539)

Sijainti: Kymenlaakso

Pinta-ala: 685 km², josta vesistöä noin 100 km²

Asukaita: 7000

1. <https://kymiring.fi/> [↑](#footnote-ref-1)
2. <https://www.kouvola.fi/kouvolankaupunki/strategia/karkihankkeet/kimolan-kanava/> [↑](#footnote-ref-2)